Public procurement notice: Contract Notice
Published: 2025-05-05
Buyer: Direktoratet for Kriminalforsorgen
Country: DK
Region: DK011
Contract type: Services
Procedure: Negotiated with prior call for competition
CPV classification: 45216113 | 71000000 | 71247000 | 71300000 | 71310000
Estimated value: 35000000 DKK
Submission deadline: 2025-05-12
Award criteria: price, quality

Technical requirements: Jf. forsvars- og sikkerhedsdirektivets artikel 39, stk. 2, litra a-b.
Jf. forsvars- og sikkerhedsdirektivets artikel 39, stk. 1, litra b.
Jf. forsvars- og sikkerhedsdirektivets artikel 39, stk. 1, litra a.
Jf. forsvars- og sikkerhedsdirektivets artikel 39, stk. 1, litra e.
Jf. forsvars- og sikkerhedsdirektivets artikel 39, stk. 1, litra c.

Eligibility requirements: Ansøger kan i dette udbud basere sig på andre aktørers økonomiske og/eller finansielle formåen for at opfylde egnethedskravene. Den/de aktør(er), der stiller sin økonomiske og/eller finansielle formåen til rådighed for ansøgeren, skal underskrive en støtteerklæring, jf. nærmere herom i udbudsbetingelserne. Skabelonen fremgår som bilag til udbudsbetingelserne.

Baserer ansøger sig på andre enheders økonomiske og finansielle formåen i relation til opfyldelse af kravene til egnethed, jf. nedenfor, kræver ordregiver, at ansøger og de pågældende enheder hæfter solidarisk for kontraktens gennemførelse. 

Når ordregiver forlanger det, skal der fremlægges følgende dokumentation for økonomisk og finansiel kapacitet: Erklæring om virksomhedens samlede omsætning i de tre seneste disponible årsrapporter/årsregnskaber, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne i de tre seneste disponible årsrapporter/årsregnskaber afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder.


Minimumskrav:
Som minimumskrav kræves en samlet årlig omsætning på mindst DKK 20 mio. i hvert af de tre seneste disponible årsrapporter/årsregnskaber. Såfremt ansøger baserer sig på andre enheders formåen, skal oplysningerne ligeledes afgives for de enkelte enheder, og omsætningen beregnes som ansøgers og disse andre enheders samlede omsætning i hvert af de tre seneste disponible årsrapporter/årsregnskaber. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i hver af de tre seneste disponible årsrapporter/årsregnskaber.
Ansøgningen skal indeholde en liste over de betydeligste sammenlignelige leverancer (referencer), udført i løbet af de sidste 5 år inden ansøgningsfristen. Hver reference må fylde 1 A4 side. Hvis referencen fylder mere end 1 A4 side, vil der alene blive lagt vægt på den første 1 A4-side.


Hver reference bør indeholde en kort beskrivelse af den udførte leverance. Beskrivelsen af leverancen bør indeholde en klar beskrivelse af, hvilke arbejder, leverancen vedrørte, ansøgers rolle(r) i udførelsen af leverancen, den samlede entreprisesum for referencen, rådgiverhonorar, omfanget af projektet (bruttoareal), dato for leverancen samt navn og kontaktoplysninger på bygherre. Desuden bør beskrivelsen af leverancen indeholde en tydelig angivelse af, hvilke konkrete dele af referencen er relevant for den udbudte opgave, jf. vedlagte opgavebeskrivelse og procesplan, samt nedenfor om udvælgelsen.


Kun referencer, der vedrører arbejder, som er udført på ansøgningstidspunktet, vil blive tillagt betydning ved vurdering af, hvilken ansøger der har dokumenteret de mest relevante referencer. Hvis der er tale om en igangværende opgave, er det således alene den del af arbejderne, der allerede er udført på ansøgningstidspunktet, som vil indgå i vurderingen af referencen. Det er ansøgers ansvar at beskrive, hvilke dele af arbejdet der er udført i en igangværende opgave. 


Ved angivelse af dato for leverancen bedes ansøger angive datoen for leverancens påbegyndelse og afslutning. Er dette ikke muligt, f.eks. fordi arbejderne er udført løbende i henhold til en rammeaftale, bedes ansøger i beskrivelsen af leverancen angive, hvordan datoen er angivet.


Der kan maksimalt angives 5 referencer, uanset om ansøger er en enkelt virksomhed, om ansøger baserer sig på andre enheders tekniske formåen, eller om der er tale om en sammenslutning af virksomheder (f.eks. et konsortium). Såfremt der angives mere end 5 referencer, vil der alene blive lagt vægt på de 5 nyeste referencer. Referencer herudover vil blive set bort fra. Såfremt det ikke kan afgøres, hvilke referencer, der er de nyeste 5 referencer, vil referencerne blive udvalgt ved lodtrækning.


Ansøger kan i dette udbud basere sig på andre aktørers tekniske og/eller faglige formåen for at opfylde egnethedskravene, herunder til brug for udvælgelsen. Den/de aktør(er), der stiller sin tekniske- og/eller faglige formåen til rådighed for ansøgeren, skal underskrive en støtteerklæring. En skabelon til støtterklæring er vedlagt som del af prækvalifikationsskemaet.
Baserer ansøger sig på andre enheders faglige erfaringer vedrørende udførelsen af konkrete dele af arbejderne, som kontrakten omfatter, skal de konkrete dele af arbejderne under kontrakten udføres af den enhed, som ansøger baserer sig på.


Ansøger vil ikke blive afkrævet yderligere dokumentation for teknisk og faglig kapacitet. Dog forbeholder ordregiver sig ret til at kontakte ansøger eller den i referencen angivne kunde med henblik på at få attesteret oplysningerne om referencen, herunder de for referencen angivne tidspunkter.


Referencer må ikke være ældre end 5 år fra afleveringsdatoen.



UDVÆLGELSESKRITERIER:
Udvælgelsen af ansøgere sker efter en samlet vurdering af, hvilke ansøgere der tilsammen har dokumenteret mest relevant erfaring med de ydelser som opgaven omfatter, udført på sammenlignelige projekter, jf. opgavebeskrivelsen.

Relevante totalrådgivningsydelser forstås i denne sammenhæng som: 
- Projektering, proces-, tids-, økonomi- og risikostyring, afholdelse af udbud, facilitering af brugerinddragelse, myndighedsprocesser, IKT-ledelse, Cx-ledelse, udførelse af granskning og KS-ydelser, byggeledelse, fagtilsyn mv. samt projekteringsledelse, herunder grænse-fladekoordinering, forhåndsdialoger med myndigheder, processtyring ved faseskift mv.

- Sikringsrådgivning og/eller –projektering under programmering, projektering og/eller udførelse.

- Erfaring med projektering i projekter med tidlig entreprenørinddragelse, f.eks. ved projektudvikling (APP), projektoptimering (APP), delt projektering eller lign. i total-, hoved- eller storentrepriser.

Relevante referencer forstås i denne sammenhæng som:
- Fængselsbyggeri eller tilsvarende, sammenligneligt byggeri, f.eks. retspsykiatri/psykiatri, hvori der indgår elementer af sikring.

- Nordatlantisk byggeri forstået som byggeri i tilsvarende, sammenlignelige geologiske og klimatiske forhold.

- Komplekst byggeri; herved forstås byggeri, der har en høj teknisk kompleksitet, men også byggerier, hvor der funktionelt er kompleksitet (f.eks. adskilte flows og logistik).

- Byggerier, hvori der indgår en høj grad af sikkerhed (f.eks. inden for forsvars- og sikkerhedsområdet, luftfart o.lign.).

- Fleksibelt byggeri, forstået som projekter med fokus på fleksibel anvendelse af rum, ændret anvendelse over tid og/eller udvidelsesmuligheder.

I forhold til sammenlignelige referencer er ovenstående oplistning udtryk for en prioriteret liste.


Det bemærkes, at hvis de fremsendte oplysninger er uklare eller uforståelige, kan dette blive tillagt negativ betydning ved vurderingen i udvælgelsesprocessen.
Alle medarbejdere hos den kommende leverandør, som skal have adgang til Ordregivers matrikler, eller som skal rådgive Ordregiver enten direkte eller ved behandling af skriftlige materialer, herunder tegningsmateriale, skal underskrive tavshedserklæring.
Tilbudsgiver er forpligtet til at overholde kontraktbestemmelserne om overholdelse af databeskyttelsesretten samt ordregivers sociale klausuler i forbindelse med opfyldelse af kontrakten. Yderligere oplysninger herom, herunder de sociale klausuler, fremgår af udbudsmaterialet.

Der kræves ingen særlig retlig form. Såfremt kontrakten tildeles en sammenslutning af virksomheder (f.eks. et konsortium), skal deltagerne i sammenslutningen påtage sig solidarisk hæftelse og udpege en fælles befuldmægtiget.
Der henvises til udbudsbetingelserne og Bilag A - Tilbudsevaluering, som vil være tilgængeligt for de ansøgere, der bliver udvalgt til at afgive tilbud.
I henhold til lov om Klagenævnet for Udbud (lov nr. 492 af 12. maj 2010 med senere ændringer), skal klage indgives til Klagenævnet for Udbud inden følgende klagefrister: 

Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2. 
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden: 

1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.

2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen. 

3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4. 

4) 20 kalenderdage regnet fra dagen efter at ordregiveren har meddelt sin beslutning, jf. udbuds-lovens § 185, stk. 2. 

Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1. 

Klagenævnet for Udbuds e-mailadresse er klfu@naevneneshus.dk. 

Klagenævnet for Udbuds klagevejledning kan findes på https://naevneneshus.dk/start-din-klage/klagenaevnet-for-udbud/vejledning/.
Alle medarbejdere hos den kommende leverandør, som skal have adgang til Ordregivers matrikler, eller som skal rådgive Ordregiver enten direkte eller ved behandling af skriftlige materialer, herunder tegningsmateriale, skal sikkerhedsgodkendes af Ordregiver. I forbindelse med sikkerhedsgodkendelsen skal medarbejderne underskrive en erklæring om, at de er indforståede med, at der indhentes oplysninger om en pågældende hos Politiets Efterretningstjeneste - herunder oplysninger i politiets registre og efterretningstjenestens egne registre.

Winner: Mercell Holding ASA